Lietuvos ir Sirijos santykiai

Lietuvos ir Sirijos santykiai – dvišaliai tarptautiniai santykiai tarp Lietuvos ir Sirijos.

Diplomatiniai santykiai užmegzti 1993 m. gegužės 25 d., tačiau pirmieji ryšiai siekia XVI a., kai Sirijoje lankėsi Lietuvos didikas Mikalojus Kristupas Radvila Našlaitėlis.

Lietuvoje 2022 m. pradžioje gyveno 416 Sirijos piliečių. Didelė dalis Lietuvoje gyvenančių sirų turi pabėgėlio statusą. Didžiausia dalis pabėgėlių iš Sirijos dalis į Lietuvą atvyko 2017 m. – tais metais 225 sirai pateikė prieglobsčio prašymus. Kita vertus, prisidėdama prie 2015 m. kilusios Europos migrantų krizės sprendimo, Lietuva įsipareigojo nuo 2015 m. iki 2022 m. gruodžio 31 d. priimti 1077 prieglobsčio prašytojų iš Sirijos, tačiau pažado galutinai neįvykdė. Spaudoje skelbta, kad iki 2019 m. spalio priimta 490 prieglobsčio prašytojų, daugiausia iš Sirijos, tačiau daugiau nei pusė jų iš Lietuvos išvyko į kitas Europos šalis.Lietuva prašo daugiau laiko pabėgėliams priimti – kol kas priėmė tik pusę, o ir jų pusė pabėgo (15min.lt)

Abi šalys yra Jungtinių Tautų narės. Iki Sirijos suspendavimo Arabų Šalių Lygoje, dvišaliai santykiai buvo vystomi ir per šią organizaciją – Lietuva yra akreditavusi savo ambasadorių Arabų Šalių Lygai, kurios nare buvo Sirija.

Lietuvai Sirijoje 2006–2010 m. laikotarpiu atstovavo ambasadorius, reziduojantis Kaire (po 2011 m. naujas ambasadorius neakredituotas). Damaske veikia Lietuvos garbės generalinis konsulatas. Sirijai Lietuvoje atstovauja ambasadorius, reziduojantis Minske.

 Santykių istorija 

 Pirmieji kontaktai 
Lietuvos didikas Mikalojus Kristupas Radvila Našlaitėlis dar 1582–1584 m. laikotarpiu lankėsi Sirijoje. Vėliau, 1820–1822 m., joje lankėsi Juozapas Senkovskis.

1946 m. Sirija tapo nepriklausoma respublika. Sirija buvo pripažinusi SSRS įvykdytą Lietuvos aneksiją.Kraujelis, R., 188 psl.

 Santykiai po 1993–2010 m. 
Diplomatiniai santykiai tarp Sirijos ir Lietuvos užmegzti 1993 m. gegužės 25 d. Sirija savo pirmąjį ambasadorių Lietuvai akreditavo 2004 metais, Lietuva – 2007 m.

Santykiai su Sirija suintensyvėjo maždaug 2002 m. Tais metais Sirijoje lankėsi Lietuvos užsienio reikalų ministras Antanas Valionis, vizito metu susitikdamas su Sirijos Liaudies Asamblėjos pirmininku Abdulu Kaderu Kadura, vicepremjeru ir užsienio reikalų ministru Faruku al Šara, ekonomikos ir užsienio prekybos ministru Ghasanu Rafae.Per ministro vizitą Sirijoje daug dėmesio skirta ekonomikos ryšiams (Lietuvos Respublikos užsienio reikalų ministerija) Vizito metu ministrą taip pat priėmė tada neseniai Sirijos prezidentu tapęs Bašaras al-Asadas.Sirijos prezidentas Lietuvą vertina kaip gerą partnerę (Lietuvos Respublikos užsienio reikalų ministerija)

2010 m. balandžio 26 d. Damaske vyko Lietuvos ir Sirijos užsienio reikalų ministerijų konsultacijos, kuriose Lietuvai atstovavo Užsienio reikalų viceministras Šarūnas Adomavičius. Susitikime su Sirijos užsienio reikalų viceministru Abdu al Fatahu Amora buvo aptarti dvišaliai santykiai, kalbėta apie galimybes intensyvinti ekonominius ryšius, stiprinti dvišalių santykių teisinę bazę, plėsti bendradarbiavimą kultūros, švietimo ir mokslo srityse, surengtas susitikimas su Damasko universiteto prezidentu prof. dr. Vaeliu Muala.Siekiama aktyvinti verslo ir akademinius ryšius su Sirija (Lietuvos Respublikos užsienio reikalų ministerija)

Taip pat 2010 m. į tarptautinę žemės ūkio parodą „Agrobalt 2010“ Vilniuje ketino atvykti Sirijos verslo delegacija, vadovaujama Lietuvos garbės generalinio konsulo Sirijoje Navaro Sukro.

 Santykiai po 2011 m. 
2011 m. Sirijoje prasidėjo Sirijos pilietinis karas. Lietuva, su Šiaurės Europos ir kitomis Baltijos valstybėmis, dar 2012 m. vasarį išreiškė nepritarimą Bašaro al-Asado režimo pajėgoms naudojamam smurtui prieš civilius, kartu pareikšdama paramą prodemokratinei Sirijos opozicijai.Sirijos draugų konferencijoje Tunise Šiaurės ir Baltijos šalys paskelbė bendrą pareiškimą (Lietuvos Respublikos užsienio reikalų ministerija) 2012 m. balandžio 1 d. Užsienio reikalų viceministrė Asta Skaisgirytė Liauškienė balandžio 1 dieną dalyvavo antrojoje tarptautinėje Sirijos draugų konferencijoje Stambule, kurioje diskutuota, kaip įgyvendinti pagrindinius tarptautinės bendruomenės reikalavimus Sirijos vadovui: nedelsiant nutraukti smurtą, pradėti politinį dialogą tarp konfliktuojančių šalių ir užtikrinti netrukdomą humanitarinės pagalbos teikimą.Užsienio reikalų viceministrė dalyvaus antrojoje tarptautinėje Sirijos draugų konferencijoje Stambule (Lietuvos Respublikos užsienio reikalų ministerija) Tų pačių metų gruodį Lietuvos užsienio reikalų viceministras dalyvavo ketvirtajame SIrijos draugų grupės konferencijoje, surengtoje Marakeše.Užsienio reikalų viceministras dalyvaus Sirijos draugų grupės konferencijoje Marakeše Lietuvos Respublikos užsienio reikalų ministerija)

2012 m. birželio 1 d. sušauktoje neeilinėje JT Žmogaus teisių tarybos 19-oje sesijoje Lietuvos nuolatinis atstovas prie JT biuro ir kitų tarptautinių organizacijų Ženevoje ambasadorius Rytis Paulauskas Lietuvos vardu griežtai pasmerkė gegužės 25-26 dienomis Sirijos režimo pajėgų al Hulos mieste įvykdytas žudynes, pareikšdamas, jog „Lietuva remia nepriklausomą ir netrukdomą įvykių Huloje tyrimą ir ragina Siriją nedelsiant įsileisti JT tarptautinę tyrimo komisiją“.Lietuvos atstovas neeilinėje KT žmogaus teisių tarybos sesijoje Ženevoje pasmerkė Sirijoje įvykdytas civilių gyventojų žudynes (Lietuvos Respublikos užsienio reikalų ministerija) 2013 m. rugsėjo 16 d. Lietuvos užsienio reikalų ministerija išplatino pranešimą, kuriame remdamasi paskelbta Jungtinių Tautų ekspertų misijos ataskaita pasmerkė Sirijos pajėgų panaudotą cheminį ginklą, „nuo kurio nukentėjo civiliai gyventojai“, kaip karo nusikaltimą ir nusikaltimą žmogiškumui, „už kurį atsakingi asmenys turi būti patraukti atsakomybėn“.Užsienio reikalų ministerijos pareiškimas dėl Sirijos konflikto (Lietuvos Respublikos užsienio reikalų ministerija)

2017 m. gruodžio 19 d. Jungtinių Tautų Generalinė Asamblėja priėmė rezoliuciją A/72/251, kuria sudaroma komisija karo nusikaltimų Sirijoje įrodymams rinkti. Lietuva buvo tarp rezoliuciją palaikiusių valstybių.JT sudarys komisiją byloms dėl karo nusikaltimų Sirijoje rengti (BNS)

2018 m. Lietuvos užsienio reikalų ministerija pasmerkė Sirijos sprendimą pripažinti Rusijos okupuotas Abchaziją or Pietų Osetiją nepriklausomomis valstybėmis.URM pareiškimas dėl Sirijos sprendimo pripažinti Rusijos okupuotus Sakartvelo regionus nepriklausomomis valstybėmis (Lietuvos Respublikos užsienio reikalų ministerija) 

2021 m. balandžio 20-21 dienomis Hagoje (Nyderlandai) vykstačioje Cheminio ginklo konvencijos Valstybių narių konferencijos 25-oji sesijoje Lietuvos nuolatinis atstovas Cheminio ginklo uždraudimo organizacijoje ambasadorius Vidmantas Purlys oficialiai pažymėjo, kad Lietuva griežtai smerkia tai, jog Sirija naudojo cheminį ginklą.Lietuva griežtai pasmerkė cheminio ginklo panaudojimo atvejus Sirijoje ir Rusijoje (Lietuvos Respublikos užsienio reikalų ministerija)  2012–2021 metų Lietuva Sirijai skyrė humanitarinės paramos už 388 442 eurų.Lietuva skyrė paramą Sirijos pabėgėliams ir pasisakė už teisinės atsakomybės būtinybę (Lietuvos Respublikos užsienio reikalų ministerija) 

 Švietimo, mokslo ir technologiniai mainai ir kultūrinis bendradarbiavimas 
2003 m. sausio 30 d. Lietuvos užsienio reikalų ministerijoje buvo eksponuojama trijų lietuvių ir lenko Didžiojo tūkstantmečio taikos žygio (“The Great Millennium Peace Ride”) dviračiais aplink pasaulį fotografijų paroda „Taikos spalvos: Amerika, Afrika, Europa, Azija“ su nuotraukomis iš Sirijos.URM atidaroma Taikos žygio fotografijų paroda (Lietuvos Respublikos užsienio reikalų ministerija)

2010 m. vasario 16 dieną Lietuvos Nepriklausomybės atkūrimo dienos minėjimas buvo surengtas Damaske esančiame Lietuvos garbės konsulate.Vasario 16-oji paminėta Sirijoje (Lietuvos Respublikos užsienio reikalų ministerija)

 Ekonominiai santykiai 
2018 m. duomenimis, prekybos apyvarta tarp Lietuvos ir Sirijos siekė 1,12 mln. eurų.

Prekybos balanse dominuoja eksportas iš Lietuvos į Siriją.

 Eksportas sudaro 1,12 mln. eur.
 Importas sudaro 0,1 tūkst. eurų.

 Metai  2016  2017  2018 Eksportas į Siriją (tūkst. eur.) 278,9  874,2  1117,8 Importas iš Sirijos (tūkst. eur.) 0,0  0,0  0,1

Pilietiniai mainai
 Metai  2016Migracijos metraštis 2016 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Sirijos piliečių skaičius Lietuvoje 68  483  491  416

 Pasiuntinių ir ambasadorių sąrašas 

 Pasiuntiniai Lietuvai 
 2004–2007 m. – Mohamadas Ali Hamujas, pirmasis Sirijos ambasadorius Lietuvai (rezidavo Varšuvoje)

 Pasiuntiniai Sirijai 
 2006–2010 m. – Dainius Ginutis Voveris, pirmasis Lietuvos ambasadorius Sirijai (rezidavo Egipte)

 Sirijos ordinų kavalieriai lietuviai ir Lietuvos ordinų kavalieriai sirai 
Vienas Sirijos pilietis yra apdovanotas Lietuvos valstybiniu apdovanojimu – garbės konsului Navarui Sakarui 2004 m. vasario 6 d. įteiktas LDK Gedimino ordino Karininko kryžius.

 Šaltiniai 

 Literatūra 


 Nuorodos 
 Sirija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Sirija